Adamou Ndam Njoya

Adamou Ndam Njoya (8. toukokuuta 1942 – 7. maaliskuuta 2020 Yaoundé) oli kamerunilainen poliitikko, juristi, kirjailija ja professori.

Ndam Njoya toimi Kamerunin opetusministerinä vuosina 1977–1980. Hän johti oppositioliike Kamerunin demokraattista liittoa vuodesta 1991 ja toimi Foumbanin pormestarina vuodesta 1996. Hän istui Kamerunin parlamentin alahuoneessa vuosina 1997–2007. Hän oli myös presidenttiehdokkaana vuosina 1992 ja 2004. 

Vuonna 2018 Ndam Njoya näyttäytyi kannattajilleen vain kerran kotikylässään Foumbanissa. Syynä vähäiseen näkyvyyteen oli huono terveydentila. Ndam Njoya vietti kuukausia hoidettavana eteläafrikkalaisessa sairaalassa. 9. helmikuuta 2020 Foumbanin uudeksi pormestariksi valittiin Ndam Njoyan vaimo Patricia Ndam Njoya, joka jäi leskeksi maaliskuussa.

Lähteet 

Kamerunilaiset poliitikot
Opetusministerit
Pormestarit
Kamerunilaiset kirjailijat
Juristit
Professorit
Vuonna 1942 syntyneet
Vuonna 2020 kuolleet